Los Angeles Police Department

Los Angeles Police Department (LAPD) er politietaten i byen Los Angeles i den amerikanske delstaten California. Etaten har 9 500 polititjenestemenn og 3 000 sivilt ansatte, og dekker et område på 1 209 km² med en befolkning på rundt 3,4 millioner. LAPD ble etablert i 1869 og har en rik og kontroversiell historie, inkludert episoder med politibrutalitet og korrupsjon, for eksempel Rodney King-saken. Etatens bedrifter har vært fremstilt utallige ganger i spillefilmer og TV-serier.

LAPD har vært underfinansiert gjennom årtier og Los Angeles har derfor et av de laveste antall polititjenestemenn per innbygger i forhold til andre storbyer. Som følge av dette abonnerer innbyggerne i stor grad på private sikkerhetstjenester, og vektere er et mye vanligere syn i Los Angeles' gater enn i andre byer i California.

Etaten styres av en politikommisjon bestående av fem sivile medlemmer som utpekes av borgermesteren i Los Angeles. Borgermesteren utnevner også politimesteren – med politikommisjonens godkjennelse – som er etatens øverste polititjenestemann.

Parker Center, oppkalt etter politimester William H. Parker, var etatens hovedkvarter fra 1954 til 2009.

Daryl Gates var politimester fra 1978 til 1992.

 Organisasjon 
Geografisk er LAPD organisert i fire regioner, som igjen er inndelt i 21 områder med hver sin politistasjon:

 Central  South  West  Valley Central 
 Rampart
 Hollenbeck
 Northeast
 Newton 
 77th Street
 Southwest
 Harbor
 Southeast 
 Hollywood
 Wilshire
 West Los Angeles
 Olympic
 Pacific 
 Van Nuys
 West Valley
 North Hollywood
 Foothill
 Devonshire
 Mission
 Topanga

Hver politistasjon har en ordensavdeling og kriminalavdeling.LAPD manual, vol. 2 I tillegg kommer en lang rekke fellesfunksjoner.

Bilder

Grader
+ GraderLAPD manual, vol. 2 Sjefer
 Tegn  Tittel 80px  Chief of Police 70px  Assistant Chief of Police 40px  Deputy Chief of Police 25px  Commander 25px  Captain III Captain II Captain I 10px  Lieutenant II Lieutenant I Menige
 Tegn  Tittel 30px  Detective III 30px  Sergeant II 30px  Detective II 30px  Sergeant I 30px  Detective I 30px  Police Officer III+1 30px  Police Officer III   Police Officer II   Police Officer I

 Referanser 

Eksterne lenker



Kategori:Californias myndigheter
Kategori:Lokale myndigheter i USA
Kategori:1869 i California